услуги на територията на страна, но се предоставя на територията на другата страна.
 Член 126
 Предпазни мерки
 1. Всяка от страните може да приема или поддържа мерки от съображения за предпазливост, като например:
 а)
 закрила на инвеститорите, вложителите, титулярите на полици или лицата, в чийто интерес е длъжен да действа доставчикът на финансови услуги;
 б)
 гарантиране на целостта и стабилността на финансовата система на страна.
 2. С тези мерки не се налага тежест, по-голяма от необходимата за постигането на техните цели, и не се дискриминират доставчиците на финансови услуги на другата страна в сравнение с нейните собствени подобни доставчици на финансови услуги.
 3. Никоя от разпоредбите на настоящото споразумение не може да се тълкува като изискване към страна да разгласява информация относно дейностите и сметките на отделни потребители или каквато и да била поверителна или защитена информация, с която разполагат публичноправните субекти.
 4. Без да се засягат други средства за пруденциално регулиране на трансграничната търговия с финансови услуги, всяка от страните може да изиска регистрацията на трансгранични доставчици на финансови услуги от другата страна и на финансови инструменти.
 Член 127
 Ефикасност и прозрачност на регулирането
 1. Всяка страна полага максимални усилия, за да представи предварително на всички заинтересовани лица всяка мярка с общо приложение, която предлага да се приеме, за да се предостави възможност на тези лица да представят коментарите си по въпросната мярка. Такива мерки се представят:
 а)
 посредством официално публикуване; или
 б)
 в друга писмена или електронна форма.
 2. Всяка страна предоставя на разположение на всички заинтересовани лица своите изисквания относно попълването на заявки във връзка с предоставянето на финансови услуги.
 По искане на заявителя съответната страна го информира относно статуса на неговата заявка. Ако съответната страна изисква допълнителна информация от заявителя, тя го уведомява за това без необосновано забавяне.
 Всяка страна полага максимални усилия, за да гарантира, че на нейна територия са въведени и се прилагат договорените на международно равнище стандарти за регулиране и надзор в сектора на финансовите услуги и за борба с укриването и избягването на данъци. Такива международни стандарти са, наред с другото, „Основните принципи на ефективния банков надзор“ на Базелския комитет, „Основните принципи в областта на застраховането“ на Международната асоциация на застрахователните надзорни органи, „Целите и принципите на правната уредба на ценните книжа“ на Международната организация на комисиите за ценни книжа, „Споразумението за обмен на информация по данъчни въпроси“ на ОИСР, „Декларацията относно прозрачността и обмена на информация за данъчни цели“ на Г-20, „Четиридесетте препоръки за борба срещу изпирането на пари“ и „Деветте специални препоръки срещу финансиране на тероризма“ на Специалната група за финансови действия.
 Страните вземат под внимание също „Десетте ключови принципа за обмен на информация“, приети от финансовите министри на държавите от Г-7, и ще предприемат всички необходими действия в стремежа си да ги прилагат при двустранните си контакти.
 Член 128
 Нови финансови услуги
 Всяка страна разрешава на установените на нейна територия доставчици на финансови услуги на другата страна да доставят такива видове нови финансови услуги, които са подобни на услугите, които тази страна разрешава да бъдат предоставяни от собствените ѝ